Det rammer kommunens svømmeklubber hårdt, at der er kommet ny fordelingsnøgle til Folkeoplysningsmidlerne. Svømmeklubben Nejst i Hirtshals mister godt 47.000 kroner i tilskud, mens S 68 i Hjørring må se knap 96.000 kroner svømme bort fra klubkassen. Svømmeklubben Søstjernen i Hirtshals rammes også. Svømmeklubben Nejst fik i år 154.000 kroner i tilskud, mens S68 fik 316.000 kroner. Formanden for Svømmeklubben Nejst, Dorte Andreasen, sad i den arbejdsgruppe under Folkeoplysningsudvalget, som har indstillet den nye fordelingsnøgle til politikerne. - Det var med blødende hjerte, at jeg sagde ja til fordelingen. Jeg kæmpede imod, alt hvad jeg kunne, men stod helt alene. Hvad skal man så gøre, siger Dorte Andreasen til Nordjyske.dk.

Referat:
Den nye fordelingsnøgle til Folkeoplysningsmidlerne rammer kommunernes svømmeklubber hårdt.